[pic] | EURÓPAI BIZOTTSÁG |

Brüsszel, 2010.3.19.

COM(2010)108 végleges

2. SZ. KÖLTSÉGVETÉS-MÓDOSÍTÁSI TERVEZET A 2010. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁSIII. szakasz – BizottságVI. szakasz — Európai Gazdasági és Szociális BizottságVII. szakasz — Régiók Bizottsága(a Bizottság előterjesztése)

2. SZ. KÖLTSÉGVETÉS-MÓDOSÍTÁSI TERVEZET A 2010. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁSIII. szakasz – BizottságVI. szakasz — Európai Gazdasági és Szociális BizottságVII. szakasz — Régiók Bizottsága(a Bizottság előterjesztése)

Tekintettel:

- az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével,

- az Európai Közösségek saját forrásainak rendszeréről szóló, 2007. június 7-i 2007/436/EK, Euratom tanácsi határozatra[1],

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[2] és különösen annak 37. cikkére,

- az Európai Unió 2010-es pénzügyi évre vonatkozó, 2009. december 17-én elfogadott általános költségvetésére,

- a 2010. évi költségvetés-módosítás Európai Gazdasági és Szociális Bizottság által 2010. február 16-án elfogadott becsléseire,

- a 2010. évi költségvetés-módosítás Régiók Bizottsága által 2010. február 22-én elfogadott becsléseire,

Az Európai Bizottság az indokolásban felsorolt okok miatt a költségvetési hatóság elé terjeszti a 2010. évi általános költségvetés 2. sz. költségvetés-módosítási tervezetét.

TARTALOMJEGYZÉK

1. Bevezetés 4

2. A Lisszaboni Szerződés hatálybalépéséből adódó hatás 4

2.1 Európai Gazdasági és Szociális Bizottság 4

2.1.1 A Lisszaboni Szerződés hatálybalépéséhez kapcsolódó költségvetés-módosítás 4

2.1.2 Álláshelyek átalakítása 5

2.2 Régiók Bizottsága 5

3. A BEREC Hivatal (Ügynökség) létszámtervének módosítása 6

4. Összefoglaló táblázat a pénzügyi keret fejezetei szerinti bontásban 7

A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI

A szakaszonkénti bontású bevételi és kiadási kimutatás változásai elérhetők az EUR-Lexen (http://eur-lex.europa.eu/budget/www/index-hu.htm). E változások angol nyelvű változata tájékoztatásul költségvetési mellékletként csatolva található.

1. BEVEZETÉS

Ez a tervezet a 2010. évi költségvetés 2. sz. módosításáról a következő elemeket tartalmazza:

- a Lisszaboni Szerződés hatálybalépéséből adódóan az Európai Gazdasági és Szociális Bizottságra (EGSZB) és a Régiók Bizottságára (RB) gyakorolt hatás a költségvetési javaslattervezetükben elfogadottak szerint;

- a BEREC (Európai Elektronikus Hírközlési Szabályozó Hatóságok Testülete) Hivatal létszámtervének módosítása kiegészítő pénzügyi rendelkezések nélkül.

E költségvetés-módosítás nettó pénzügyi hatása 10,5 millió EUR a többéves pénzügyi keret 5. fejezetének kiegészítő kötelezettségvállalási és kifizetési előirányzataiban.

2. A LISSZABONI SZERZőDÉS HATÁLYBALÉPÉSÉBőL ADÓDÓ HATÁS

A 2010. évi költségvetési eljárás során megállapodás született arról, hogy az 5. fejezeten belül rendelkezésre álló mozgásteret elsősorban az Európai Unióról szóló szerződés és az Európai Közösséget létrehozó szerződés módosításáról szóló Lisszaboni Szerződés hatálybalépéséből közvetlenül eredő további kiadások finanszírozására használják fel. Ez azt vonta maga után, hogy az eredeti 2010. évi költségvetés elfogadása után a megfelelő további kiadásokat szükség esetén költségvetés-módosítás alkalmazásával kell majd kezelni.

Hangsúlyozták, hogy ebben az esetben kiegészítő források bármiféle bevonása előtt a lehető legteljesebb körben, alaposan meg kell vizsgálni a meglévő források átcsoportosításának lehetőségét.

2.1 Európai Gazdasági és Szociális Bizottság

2.1.1 A Lisszaboni Szerződés hatálybalépéséhez kapcsolódó költségvetés-módosítás

Az Európai Gazdasági és Szociális Bizottság (a továbbiakban: EGSZB) részletes elemzéseket készített a Lisszaboni Szerződés teljes körű végrehajtásának hatásairól és következményeiről. Magas politikai szinten az EGSZB elnöke és elnöksége számos vitát folytatott arról, miként lehetne a szerződés rendelkezéseit maradéktalan érvényre juttatni. E viták és elemzések során az EGSZB különös figyelmet szentelt a következő területeknek:

- olyan új (energia, európai kutatási térség, sport[3]) vagy kibővült politikai területek a Szerződésben, amelyek szükségszerűen több hivatalos konzultációhoz vezetnek majd az EGSZB-vel, valamint új lehetőségeket nyitnak arra, hogy az EGSZB nagyobb szerepet kapjon néhány olyan területen, amelyen már jelenleg is – kötelező vagy opcionális jelleggel – rendszeresen kikérik véleményét (egészségügy, szociálpolitika, általános gazdasági érdekű szolgáltatások, szabadság, biztonság és a jog érvényesülése),

- az EGSZB potenciális szerepe az uniós intézmények és az ezekkel a szervezetekkel partnerségben együttműködő szervezett civil társadalom közötti strukturált párbeszéd uniós szintű platformjaként (EUSz. 11. cikk),

- az EGSZB lehetséges szerepe a polgárok kezdeményezéshez való jogának érvényesítésében mind konzultatív funkcióját tekintve, mind pedig intézményes közvetítőként a szervezett civil társadalom és az uniós intézmények között,

- az EGSZB potenciális monitoring szerepe annak ellenőrzésében, hogy a horizontális szociális záradékot tiszteletben tartsák az új szerződésben, és a szociális követelményeket figyelembe vegyék az uniós szakpolitikákban (ha az európai jogszabályok ellentmondanak a szociális célkitűzéseknek, a Bíróság semmisnek nyilváníthatja őket),

- annak szükségessége, hogy az EGSZB módosítsa struktúráit és eljárásait annak érdekében, hogy képes legyen véleményeit időben elkészíteni az Európai Parlament (EP) számára, tekintettel arra a jelenleg az EP-re háruló kötelezettségre, hogy konzultáljon az EGSZB-vel azokon a területeken, amelyeken ezt a szerződés előírja.

Az EGSZB mérlegelése és számításai alapján a következő kiegészítő forrásokra van szükség a Lisszaboni Szerződés rendelkezéseinek maradéktalan végrehajtása érdekében: 4,14 millió EUR egy 6 hónapos időszakra, ideértve 22 új álláshelyet (14 AD5, 6 AD9 és 2 AST3).

2.1.2 Álláshelyek átalakítása

Ezenfelül az EGSZB 3 AST álláshely AD álláshellyé való alakítását kéri, elkerülendő egy, a személyzeti szabályzat 47. cikkének értelmében lefolytatott párhuzamos eljárást. Annak érdekében, hogy az álláshelyek szolgálati besorolását hozzáigazítsák a tevékenység jellegéhez, az EGSZB a következő átalakításokat javasolja: 2 AST7-es álláshely AD7-es álláshellyé, valamint 1 AST5-ös álláshely AD5-ös álláshellyé történő átalakítását.

Az EGSZB nem igényel kiegészítő előirányzatokat a kért átalakításokhoz.

A módosított létszámterv megtalálható a költségvetési mellékletben.

2.2 Régiók Bizottsága

A Régiók Bizottsága (a továbbiakban: RB) hatáskörének a Lisszaboni Szerződésből eredő bővülése jelentős mértékben növeli tevékenységi körét és munkaterhelését.

- A Szerződés jelentősen megerősíti az EU helyi és regionális dimenzióját azáltal, hogy a területi kohéziót új célkitűzésként jelöli meg, valamint elismeri a helyi és regionális önkormányzatoknak a jogalkotást megelőző szakaszban és a jogszabályok hatásának értékelésében játszott új szerepét. Kiemeli továbbá ezen önkormányzatok kulcsszerepét az általános érdekű szolgáltatások megszervezésében. Az RB-nek, mint az őket képviselő politikai szervnek e két területen is be kell töltenie közvetítő szerepét a helyi és regionális önkormányzatok és az európai intézmények között. Következésképpen e területek az RB alaptevékenységének részévé válnak mindennapi tevékenységei során.

- A Szerződés kimondottan hivatkozik a szubszidiaritás elvének regionális és helyi dimenziójára és ennek velejárójaként az RB azon jogára, hogy az Európai Bírósághoz forduljon. Az uniós jogalkotás területi hatásának értékelése valamennyi olyan politikaterületen, amelynek ilyen hatása lehet, az uniós kezdeményezések hatáselemzésével együtt maga után vonja annak szükségességét, hogy megerősítsék az uniós jogalkotási aktusok jogi elemzését elfogadási folyamatuk különböző szakaszaiban, valamint folyamatosan nyomon kövessék az RB véleményeit.

- 2009 novemberéig a meglévő Szerződés 10 olyan területről rendelkezett, amelyekkel kapcsolatban kötelező volt az RB-vel való konzultáció. A Lisszaboni Szerződés ehhez hozzáveszi az energiaügyet is, továbbá a már meglévő 10 fejezet közül 5-nél az RB-vel való kötelező konzultációt újabb témakörökre is kiterjeszti. Ez előreláthatólag azt eredményezi majd, hogy az RB véleményeinek száma megemelkedik, e területeken újabb hatáskörök kiépítésére lesz szükség, valamint sokkal módszeresebben nyomon kell majd követni a véleményeket valamennyi olyan területen, ahol kötelezően konzultációt kell folytatni. Továbbá – mivel az Európai Parlament most már köteles konzultálni az RB-vel – az RB-nek megfelelő időben minőségi véleményeket kell benyújtania.

Ezen új hatáskörök és feladatok megfelelő végrehajtása az RB tevékenységeinek jelentős bővülésével jár. E bővülésnek kizárólag a meglévő források felhasználásával történő kezelése e források jelentős átcsoportosítását tenné szükségessé, továbbá bizonyos területek háttérbe szorítását eredményezné. Az RB azonban olyan új intézmény, amelynek eddig nem volt lehetősége az ilyen mértékű forrásátcsoportosítást lehetővé tevő, kellően szilárd struktúrák kiépítésére. A kibővült feladatok és hatáskörök megfelelő ellátása érdekében ezért kiegészítő pénzügyi és humánerőforrásokra van szükség.

A becslések szerint 6,4 millió EUR-s (azaz a jelenlegi 2010. évi RB-költségvetés 8 %-ának megfelelő) pótlólagos előirányzatra lesz szükség, valamint 37 további álláshelyre, köztük 6 ideiglenes álláshelyre a politikai csoportok titkárságán és az Elnök kabinetjében.

3. A BEREC HIVATAL (ÜGYNÖKSÉG) LÉTSZÁMTERVÉNEK MÓDOSÍTÁSA

A költségvetési hatóság 2010-re 3,47 millió EUR-t különített el (2,57 millió EUR-t igazgatási kiadásokra és 0,9 millió EUR-t működési kiadásokra) a BEREC számára szakmai és igazgatási támogatási szolgáltatásokat nyújtó Hivatal javára. Mivel a 2010. évi előzetes költségvetési tervezet benyújtásakor a jogalapot még bizonytalanság övezte és függőben volt a megállapodás az európai szabályozókkal, a 2010. évi végleges költségvetésben elfogadott létszámterv a személyzeti összlétszámot csak tisztségcsoportok szerinti bontásban tartalmazta, de nem tartalmazott besorolás szerinti lebontást.

Annak érdekében, hogy a Bizottság felállíthassa a BEREC Hivatalt és alkalmazza a munkája ellátásához szükséges személyzetet, módosítani kell a 2010. évi létszámtervet, hogy az tartalmazza a besorolás szerinti részletes létszámtervet, és lehetővé tegye a BEREC Hivatal számára valamennyi olyan feltétel teljesítését, amely az elfogadott jogalapnak[4] megfelelően biztosítja autonómiáját és küldetésének elvégzését.

A javasolt változtatás eredményeképpen nem keletkezik további kiadás, mivel a kapcsolódó igazgatási előirányzatokat már engedélyezték a 2010. évi költségvetésben. A személyzeti összlétszám az egyes tisztségcsoportok vonatkozásában változatlan marad.

A módosított létszámterv megtalálható a költségvetési mellékletben.

4. ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret Fejezet/alfejezet | 2010. évi pénzügyi keret | 2010. évi költségvetés (az 1. sz. költségvetés-módosítási tervezettel együtt) | 2/2010. sz. költségvetés-módosítási tervezet | 2010. évi költségvetés (az 1–2. sz. költségvetés-módosítási tervezettel együtt) |

|Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és a foglalkoztatásért |14 167 000 000 | |14 861 853 2563 |11 342 270 803 | | |14 861 853 2563 |11 342 270 803 | |1b. Kohézió a növekedésért és foglalkoztatásért |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Összesen | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Mozgástér[5] | | |-194 445 345 | | | |-194 445 345 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből piachoz kapcsolódó kiadások és közvetlen kifizetések |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Összesen | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Mozgástér | | |456 166 698 | | | |456 166 698 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Uniós polgárság |668 000 000 | |668 000 000 |659 387 500 | | |668 000 000 |659 387 500 | | Összesen | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Mozgástér[6] | | |18 512 630 | | | |18 512 630 | | | 4. AZ EU MINT GLOBÁLIS SZEREPLŐ[7] | 7 893 000 000 | | 8 141 006 470 |7 787 695 183 | | | 8 141 006 470 |7 787 695 183 | | Mozgástér | | | 875 530 | | | | 875 530 | | | 5. IGAZGATÁS[8] | 7 882 000 000 | |7 898 452 499 |7 897 947 499 |10 530 924 |10 530 924 |7 908 983 423 |7 908 478 423 | | Mozgástér | | | 63 547 501 | | | | 53 016 577 | | | ÖSSZESEN | 140 978 000 000 |134 289 000 000 |141 462 224 986 |122 946 397 164 |10 530 924 |10 530 924 |141 472 755 910 |122 956 928 088 | | Mozgástér | | |539 657 014 |11 671 484 836 | | |529 126 090 |11 660 953 912 | |

[1] HL L 163., 2007.6.23., 17. o.

[2] HL L 248., 2002.9.16., 1. o.

[3] 194. cikk (2) bekezdés (energiapolitika), 182. cikk (5) bekezdés (európai kutatási térség) és 165. cikk (4) bekezdés (sport).

[4] Az Európai Parlament és a Tanács 2009. november 25-i 1211/2009/EK rendelete az Európai Elektronikus Hírközlési Szabályozók Testületének (BEREC) és Hivatalának létrehozásáról (HL L 337., 2009.12.18., 1. o.).

[5] Az 1a. fejezet alatt fennmaradó mozgástér (500 millió EUR) számításában nem szerepel az Európai Globalizációs Alkalmazkodási Alap (EGF). A felső korlát fölötti 195 millió EUR-t a rugalmassági eszköz igénybevételével fedezik.

[6] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően.

[7] A 4. fejezet 2010-es fennmaradó mozgástere nem veszi figyelembe a sürgősségi segélyre képzett tartalékot (248,9 millió EUR).

[8] Az 5. fejezet felső korlátja alatt fennmaradó mozgástér kiszámítása során a személyzet által a nyugdíjrendszerbe fizetett 80 millió EUR-s hozzájárulás erejéig figyelembe vették a 2007–2013 közötti időszakra vonatkozó pénzügyi keret (1) lábjegyzetét.